

REVURDERING AF

MILJØGODKENDELSE


Gellerup Varmecentral,

Edwin Rahrs Vej 30A, 8220 Brabrand

16. april 2019

Indsæt billede her.

Vælg: indsæt, bilede og vælg billedfilen (gerne luftfoto fra MapInfo). Flyt billedet til rette sted og træk til korrekt størrelse ved at trække i billedets hjørner.

. 

Sagsnr.: MIL-002509

Journalnr.: 17/049802

Sagsbeh.: Jens Tikær Andersen

*K.S.: Henning I. Hansen*

**Revurdering af m**iljøgodkendelse af listevirksomhed


i henhold til kap. 5 i lovbekendtgørelse nr. 1121 af 3. september 2018.

Afgørelsen omfatter:


Revurdering af miljøgodkendelse af fjernvarmeværk med tilhørende olietanke.

Godkendt: 16. april 2019

Med venlig hilsen



|  |  |
| --- | --- |
| Birgitte Kloppenborg-Skrumsager  Gruppeleder | Jens Tikær Andersen  Biolog |



|  |  |
| --- | --- |
|  |  |
|  |  |
|  |  |

Annonceres den 17. april 2019

Klagefristen udløber den 15. maj 2019

Søgsmålsfristen udløber den 17. oktober 2019

Næste revurdering påbegyndes, når EU-kommissionen har offentliggjort en BAT-konklusion i EU-tidende, der vedrører virksomhedens hovedlistepunkt.

|  |  |
| --- | --- |
| Virksomhedens navn: | Gellerup Varmecentral |
| CVR nr.: | 55133018 |
| P-nummer: | 1010680367 |
| Virksomhedens art, listebetegnelse: | 1.1.b. Forbrænding af brændsel i anlæg med en samlet nominel indfyret termisk effekt på 50 MW eller derover, hvor brændslet er andet end kul og/eller orimulsion. |
| Virksomhedens adresse: | Edwin Rahrs Vej 30A,  8220 Brabrand |
| Matr. nr.: | 16fi Brabrand by, Brabrand |
| Virksomheden drives af: | AffaldVarme Aarhus  Karen Blixens Boulevard 7  8220 Brabrand |
| Bygninger og grund ejes af: | Aarhus Kommune,  AffaldVarme Aarhus  Karen Blixens Boulevard 7  8220 Brabrand |

**Indholdsfortegnelse**

[1. Resume 5](#_Toc3784667)

[2. Afgørelse om revurdering 6](#_Toc3784668)

[3. Vilkår for miljøgodkendelsen 7](#_Toc3784669)

[3.1. Generelt 7](#_Toc3784670)

[3.2. Indretning og drift 8](#_Toc3784671)

[3.3. Driftsforstyrrelser og uheld 9](#_Toc3784672)

[3.4. Støj 9](#_Toc3784673)

[3.5. Luft 12](#_Toc3784674)

[3.6. Lugt 16](#_Toc3784675)

[3.7. Affald 18](#_Toc3784676)

[3.8. Sikring mod jord- og grundvandsforurening 18](#_Toc3784677)

[3.9. Journalføring og kontrolrutiner 19](#_Toc3784678)

[3.10. Indberetning 19](#_Toc3784679)

[4. Vurderinger 20](#_Toc3784680)

[4.1. Miljøteknisk vurdering 20](#_Toc3784681)

[4.2. Hovedhensyn ved meddelelse af godkendelsen 24](#_Toc3784683)

[4.3. Udtalelse fra andre 24](#_Toc3784684)

[5. Klagevejledning 25](#_Toc3784685)

[5.1. Klage over afgørelsen 25](#_Toc3784686)

[5.2. Søgsmål 26](#_Toc3784687)

[5.3. Offentlighed 26](#_Toc3784688)

[6. Bilag 27](#_Toc3784689)

[6.1. Liste over sagens akter 27](#_Toc3784690)

[6.2. Lovgrundlag mm. 27](#_Toc3784691)

# Resume

Denne afgørelse er en revurderingsgodkendelse af Gellerup Varmecentral, Edwin Rahrs Vej 30A, 8220 Brabrand. Varmeværket er et spids- og reservelastanlæg til byens fjernvarmeforsyning. Værket er opført i 1969 og miljøgodkendelsen af værket er senest revurderet den 17. december 2008. Den indfyrede effekt er 82 MW. Værket har hidtil kun været i drift nogle få timer om året. Da værket er over 50 MW, er det omfattet af bilag 1 til bekendtgørelse om godkendelse af listevirksomheder, hvilket medfører, at værkets miljøgodkendelse skal revurderes regelmæssigt. Samtidig er værket omfattet af bekendtgørelse om store fyringsanlæg samt BAT-konklusionerne, som omfatter de bedste tilgængelige teknikker for disse anlæg, BAT (Best Available Techniques), der blev offentliggjort i EU-tidende den 17. august 2017. Dette medfører, at værkets miljøgodkendelse skal revurderes, hvor den vedtagne BAT-konklusion skal lægges til grund for revurderingen. Virksomheden skal senest fire år efter offentliggørelsen af BAT-konklusionen i EU-Tidende overholde nye vilkår, som følger af BAT-konklusionen.

Når værket er i drift, er de væsentlige emissioner til omgivelserne luftemission af NOx, SO2 og støv via skorstenen, der er 59 meter høj. Grænseværdierne for disse 3 stoffer er skærpet i den tidligere revurderingsafgørelse og bliver ikke reduceret væsentligt i forbindelse med meddelelse af denne afgørelse.

På grund af værkets store olietanke er der i forbindelse med revurderingen lavet en basistilstandsrapport, som ud fra tidligere undersøgelser samt nye undersøgelser dokumenterer det nuværende niveau for jordforurening på arealet. Virksomheden afleder foruden sanitært spildevand kun små mængder spildevand til kloaksystemet samt overfladevand fra påfyldningsplads via olieudskiller.

Det vurderes samlet, at virksomheden ved sin art, størrelse og placering fortsat vil kunne drives uden væsentlige gener for omgivelserne, når driften sker i overensstemmelse med de vilkår, der er fastsat i denne afgørelse. Der sker ikke nogen udvidelser af værket i forbindelse med denne revurdering, og der sker ikke forøgelse af antallet af driftstimer, idet der allerede er godkendelse til fuld drift hele året. Der er tale om en administrativ revurdering af en virksomhed i drift og således ikke tale om udvidelse, ændring eller yderligere belastning af det omgivende miljø, hvorfor revurderingen ikke udløser VVM-pligt eller krav om VVM-screening. Den foreliggende revurderingsafgørelse fastsætter således vilkårene for den fremtidige drift og indretning af virksomheden.

# Afgørelse om revurdering

Aarhus Kommune, Virksomheder og Jord meddeler hermed på grundlag af virksomhedens BAT-tjekliste af den 19. februar 2019 revurderingsgodkendelse af Gellerup Varmecentral, Edwin Rahrs Vej 30A, 8220 Brabrand. Revurdering af de eksisterende godkendelser sker ved påbud i henhold til miljøbeskyttelseslovens § 41 jf. § 41b.

Afgørelsen omfatter kun de miljømæssige forhold, der reguleres af denne lov. Det er en forudsætning for afgørelsen, at de vilkår der er anført nedenfor overholdes straks fra dato for afgørelsen.

Hvis indretning eller drift ønskes ændret i forhold til det godkendte, skal dette i god tid forinden meddeles godkendelses- og tilsynsmyndigheden. Godkendelsesmyndigheden tager stilling til, om ændringen er godkendelsespligtig.

Godkendelsen vil blive taget op til revurdering senest om 10 år i overensstemmelse med gældende regler om revurdering af IED-virksomheder. En revurdering skal, jævnfør § 35 i godkendelsesbekendtgørelsen, tillige gennemføres, når der offentliggøres en BAT-konklusion, der vedrører virksomhedens hovedlistepunkt.

**Risikoforhold**

Virksomheden er ikke omfattet af § 4/§ 5 i risikobekendtgørelsen.

**Tilsynsmyndighed**

Aarhus Kommune er tilsynsmyndighed for virksomheden.

Tilsynet udføres af Virksomheder og Jord.

Øvrige miljøgodkendelser

Revurderingen erstatter revurdering af miljøgodkendelse af 17. december 2008.

Overførte vilkår fra denne afgørelsen fra 2008, der enten er uændrede eller kun er ændret redaktionelt, er markeret med (●). Nye vilkår og tidligere vilkår, der er ændret væsentligt, er markeret med (**□**).

# Vilkår for miljøgodkendelsen

## Generelt

### Virksomheden skal anvende et certificeret miljøledelsessystem eller en lignende systematik i et ledelsessystem, hvor miljøledelse indgår, men ikke nødvendigvis er certificeret. **□**

### Godkendelsen bortfalder, hvis anlæggets drift permanent indstilles. ●

### Ved varigt ophør af driften skal der træffes de nødvendige foranstaltninger for at imødegå fremtidig forurening af jord og grundvand og for at bringe stedet tilbage i en tilfredsstillende stand. En redegørelse for disse foranstaltninger skal fremsendes til tilsynsmyndighedens accept senest 3 måneder, før driften ophører. ●

### Et eksemplar af godkendelsen skal til enhver tid være tilgængeligt på virksomheden. Driftspersonalet skal være orienteret om godkendelsens indhold. ●

### Tilsynsmyndigheden skal straks orienteres om følgende forhold:

- Ejerskifte af virksomhed og/eller ejendom.

- Hel eller delvis udskiftning af driftsherre.

- Indstilling af varmeproduktion i mere end 1 år.

Orienteringen skal være skriftlig og fremsendes, før ændringen indtræder. ●

### Ved uheld som forårsager eller indebærer risiko for udslip til kloak, jord eller luft skal virksomheden straks underrette alarmcentralen 112. **□**

### Hvis virksomheden påtænker at afvige fra de planlagte BAT tiltag, som virksomheden har redegjort for, skal der forinden indsendes redegørelse derom til tilsynsmyndigheden, hvor det dokumenteres, at modifikationerne ikke giver anledning til øget forurening i forhold til hvad der kunne være opnået med det oprindelige BAT tiltag. **□**

## Indretning og drift

### **Oplag og afløbssikring**

### Under tanke og pumper med gasolie, flydende råvarer og hjælpestoffer, samt olieaffald og andet farligt affald, skal der være et tæt opsamlingssted. Opsamlingsstedet skal kunne rumme den største beholders volumen. ●

### Kedelhal og øvrige lokaler, hvor der er ført olierørledning, skal være med tæt gulvbelægning, og eventuelle gulvafløb skal være tilkoblet olieudskiller med flydelukke eller være indrettet med høj opkant eller lignende, som sikrer at olie ikke kan løbe i kloak eller til jord ved et eventuelt rørbrud eller anden form for oliespild. Eventuelle kloakbrønddæksler skal være sikret, fx udført som tæt dæksel med tætningsringe eller på tilsvarende vis, således, at et eventuelt oliespild ikke kan løbe til kloak. **□**

**Prøvetagningssteder**

### Virksomheden skal sørge for, at der er prøveudtagningssteder, der gør det muligt at kontrollere afkastluften fra værket. Prøveudtagningsstederne skal etableres i hvert af skorstensrørene. Prøveudtagningsstederne skal udformes i overensstemmelse med Miljøstyrelsens luftvejledning, p.t. nr. 2/2001. ●

**Effekt, brændsel og energieffektivitet**

### Anlægget må maksimalt have en indfyret effekt på 82 MW. ●

### Som brændsel må der udelukkende anvendes fyringsgasolie. **□**

### Hvis anlægget er i drift ≥ 1.500 timer/år, regnet som et rullende gennemsnit over 5 år, skal den samlede nettobrændselsudnyttelse være mindst 90%, gældende for driftssituation med fuld last. **□**

### Hvis anlægget er i drift ≥ 1.500 timer/år, regnet som et rullende gennemsnit over 5 år, skal virksomheden dokumentere at effektivitetskrav jf. vilkår 3.2.6 overholdes ved at udføre en effektivitetstest ved fuld belastning i overensstemmelse med EN-standardarder. Hvis der ikke på tidspunktet foreligger EN-standarder, skal der anvendes ISO standardarder, nationale standarder eller andre internationale standarder, som sikrer, at der tilvejebringes informationer af tilsvarende videnskabelig karakter. Garantiprøver/proceseftervisning af delanlæg skal indgå i dokumentation for effektiviteten af hele anlægget. Dokumentationen skal fremsendes til tilsynsmyndigheden senest 1 år efter at anlæggets driftstid første gang overstiger 1.500 timer/ år, regnet som rullende gennemsnit over 5 år. **□**

### Ved modifikation af anlæg, som kan forringe den samlede energieffektivitet, skal der foretages ny effektivitetstest jf. ovenstående vilkår. **□**

## Driftsforstyrrelser og uheld

Oplysningspligt

### Tilsynsmyndigheden skal straks – og indenfor 24 timer - underrettes om driftsforstyrrelser eller uheld, der medfører forurening af omgivelserne eller indebærer en risiko for det. Underretningen kan eventuelt ske via e-mail. En skriftlig redegørelse for hændelsen skal være tilsynsmyndigheden i hænde senest en uge efter, at den er sket. Det skal fremgå af redegørelsen, hvilke tiltag der vil blive iværksat for at hindre lignende driftsforstyrrelser eller uheld i fremtiden. Underretningspligten fritager ikke virksomheden for at afhjælpe akutte uheld. ● Endvidere henvises til vilkår 3.1.6

### Virksomheden skal mindst en gang ugentligt lade personale aflægge fysisk besøg på værket, hvor der skal ske visuel inspektion af værkets lokaler og udvendige side. ●

**Slukningsvand i tilfælde af brand**

### I tilfælde af brand skal relevante afløbsventiler lukkes med henblik på opsamling af slukningsvand på virksomheden. Brandvæsenets anvisninger skal følges. Slukningsvand skal bortskaffes efter kommunens anvisninger. **□**

## Støj

Støjgrænser

### Driften af virksomheden må ikke medføre, at virksomhedens samlede bidrag til støjbelastningen uden for virksomhedens grund overstiger nedenstående grænseværdier. De angivne værdier for støjbelastningen er de ækvivalente, korrigerede lydniveauer i dB(A). ●

|  |  |  |  |  |  |  |  |
| --- | --- | --- | --- | --- | --- | --- | --- |
| Ugedag | Kl. | Reference-  tidsrum i  timer | I  dB(A) | II  dB(A) | III  dB(A) | IV  dB(A) | V  dB(A) |
| Mandag-fredag | 07-18 | 8 | 70 | 60 | 55 | 50 | 45 |
| Lørdag | 07-14 | 7 | 70 | 60 | 55 | 50 | 45 |
| Lørdag | 14-18 | 4 | 70 | 60 | 45 | 45 | 40 |
| Søn- & helligdage | 07-18 | 8 | 70 | 60 | 45 | 45 | 40 |
| Alle dage | 18-22 | 1 | 70 | 60 | 45 | 45 | 40 |
| Alle dage | 22-07 | 0,5 | 70 | 60 | 40 | 40 | 35 |
| Maksimalværdi | 22-07 | - | - | - | 55 | 55 | 50 |

I erhvervs- og industriområder med forbud mod boliger

II erhvervs- og industriområder, hvor boliger kun er tilladt, hvis de er nødvendige for virksomhedens drift (portnerbolig)

III områder for blandet bolig- og erhvervsbebyggelse, centerområder (bykerne) samt ved boliger i det åbne land og i skel til enkelte boliger i erhvervs- og industriområder

IV etageboligområder

V områder for åben og lav boligbebyggelse

**Lavfrekvent støj og infralyd**

### Driften af virksomheden må ikke medføre, at virksomhedens samlede bidrag til det indendørs målte støjniveau for lavfrekvent støj og infralyd [dB re 20 μPa] overskrider følgende grænser. ●

|  |  |  |  |
| --- | --- | --- | --- |
| **Anvendelse** | | **A-vægtet**  **lydtrykniveau  (10-160 Hz), dB** | **G-vægtet**  **infralydniveau  (5-20 Hz), dB** |
| I boliger, børneinstitutioner og lign. | kl.18.00-07.00 | 20 | 85 |
| kl. 07.00-18.00 | 25 | 85 |
| Kontorer, undervisningslokaler og andre lignende støjfølsomme rum | | 30 | 85 |
| Øvrige rum i virksomheder | | 35 | 90 |

Ovennævnte støjgrænser gælder indendørs i det mest støjbelastede rum i bygninger udenfor virksomhedens grund. Støjgrænserne gælder for ækvivalentniveauet over et måletidsrum på 10 min, hvor støjen er kraftigst.

**Vibrationer**

### For vibrationer gælder følgende grænser. **□**

|  |  |
| --- | --- |
| **Anvendelse** | **Vægtet accelerationsniveau. Law i dB** |
| Boliger i boligområder (hele døgnet)  Boliger i blandet bolig/erhvervsområde kl. 18-7  Børneinstitutioner og lignende | 75 |
| Boliger i blandet bolig/erhvervsområde kl. 7-18  Kontorer, undervisningslokaler o.l. | 80 |
| Erhvervsbebyggelse | 85 |

Vibrationsgrænserne gælder for det maksimale KB-vægtede accelerationsniveau med tidsvægtning S.

Kontrol af støj og vibrationer

### Tilsynsmyndigheden kan bestemme, at virksomheden skal dokumentere, at grænserne for støj, vibrationer samt lavfrekvent støj og infralyd er overholdt. Dokumentationen skal senest 3 måneder efter, at kravet er fremsat, tilsendes tilsynsmyndigheden sammen med oplysninger om driftsforholdene under målingen.

Krav til støjmåling

Virksomhedens støj skal dokumenteres ved måling eller beregning efter gældende vejledninger fra Miljøstyrelsen, p.t. nr. 6/1984, Måling af ekstern støj og nr. 5/1993, beregning af ekstern støj fra virksomheder. Støjmåling skal foretages, når virksomheden er i fuld drift eller efter anden aftale med tilsynsmyndigheden.

Dokumentationen skal udføres af et målefirma, som er akkrediteret af DANAK eller godkendt af Miljøstyrelsen til "Miljømålinger ekstern støj". Støjdokumentationen skal gentages, når tilsynsmyndigheden finder det påkrævet. Hvis støjgrænserne er overholdt, kan der kun kræves én årlig støjbestemmelse. Udgifterne hertil afholdes af virksomheden.

Krav til vibrationsmålinger og målinger af lavfrekvent støj samt infralyd

Målingerne skal udføres efter retningslinjerne i gældende retningslinjer p.t. Miljøstyrelsens orientering nr. 9 fra 1997 om lavfrekvent støj, infralyd og vibrationer i eksternt miljø. ●

Definition på overholdte støjgrænser

### Grænseværdier for ekstern støj anses for overholdt, hvis målte eller beregnede værdier fratrukket ubestemtheden er mindre end eller lig med grænseværdien. Målingernes og beregningernes samlede ubestemthed fastsættes i overensstemmelse med Miljøstyrelsens vejledninger. Ubestemtheden må ikke være over 3 dB(A). ●

## Luft

Emissionsgrænser

### Emissionen af stofferne må ikke overskride de anførte grænseværdier, målt som dagligt gennemsnit eller gennemsnit for prøvetagningsperioden. ●

|  |  |
| --- | --- |
| Stof | Emissionsgrænse i mg/Nm3  (O2-indhold 3 %) |
| SO2 | 400 |
| NOX, målt som NO2 | 225 |
| Støv | 50 |

En emissionsgrænse udtrykker det maksimalt tilladelige indhold af stoffet i den luft, virksomheden udsender gennem et afkast. Referencetilstand (0o C, 101,3 kPa, tør gas).

### Afkasthøjde og luftmængde i afkast skal overholde de anførte værdier: ●

|  |  |  |
| --- | --- | --- |
| **Afkast fra** | **Min. afkasthøjde** | **Max. luftmængde** |
| Kedel 1, 2 og 3 | 59 meter over terræn | 92.000 Nm3/h |

Emissionsgrænser fra den 1. januar 2023 ≥ 1.500 driftstimer pr. år

### Hvis det årlige antal driftstimer af værket forøges, så det efter 1. januar 2023 er over 1.500 timer som et rullende gennemsnit over 5 år, må emissionen af stofferne ikke overskride nedenfor anførte emissionsgrænseværdier. **□**

|  |  |  |
| --- | --- | --- |
| Stof | Emissionsgrænse i mg/Nm3  (O2-indhold 3 %) | |
| Døgnmiddelværdi eller gennemsnit for prøvetagningsperioden | Årsmiddelmiddelværdi |
| SO2 | 200 | 175 |
| NOX, målt som NO2 | 225 | 225 |
| Støv | 7 | 2 |

En emissionsgrænse udtrykker det maksimalt tilladelige indhold af stoffet i den luft, virksomheden udsender gennem et afkast. Referencetilstand (0o C, 101,3 kPa, tør gas).

Immissionskoncentration

### Virksomhedens bidrag til luftforureningen i omgivelserne (immissionskoncentrationen) må ikke overskride de angivne grænseværdier (B-værdier):

|  |  |
| --- | --- |
| **Stof** | **B-værdi i mg/m3** |
| SO2 | 0,25 |
| NOX, målt som NO2 | 0,125 |
| Støv, mindre end 10 µm | 0,08 |

En B-værdi udtrykker virksomhedens maksimalt tilladelige bidrag til tilstedeværelse af stoffet i luften i omgivelserne udenfor virksomhedens område. ●

KONTROL AF LUFTFORURENING

**Præstationsmåling**

### Virksomheden skal, så længe virksomheden ikke har indført kontinuerlig måling ved AMS, dokumentere, at emissionsgrænserne i vilkår 3.5.1 og 3.5.2 samt at vilkår 3.5.4 er overholdt, når værket har været i drift i 1.000 timer, siden der sidst blev udført præstationsmålinger på værket. Tilsynsmyndigheden kan bestemme, at virksomheden skal dokumentere, at kravene i vilkår 3.5.1 subsidiært vilkår 3.5.3 samt vilkår 3.5.2 og vilkår 3.5.4 er overholdt. Dokumentationen skal senest 3 måneder efter, at kravet er fremsat, tilsendes tilsynsmyndigheden sammen med oplysninger om driftsforholdene under målingen. Hvis vilkårene er overholdt, kan der kun kræves én årlig dokumentation. Udgifterne hertil afholdes af virksomheden.

Kontroltype og overholdelse af grænseværdi

Målingerne skal foretages som præstationsmålinger. Der skal foretages 3 målinger af mindst ½ times varighed. Målingerne kan foretages samme dag. Emissionsgrænsen anses for overholdt, når det aritmetiske gennemsnit af de 3 målinger er mindre end eller lig med grænseværdien.

Luftvejledningen

Virksomhedens luftforurening skal dokumenteres ved måling og beregning i overensstemmelse med gældende vejledning fra Miljøstyrelsen, p.t. nr. 2/2001.

Krav til luftmåling

Måling skal foretages, når virksomheden er i fuld drift eller efter anden aftale med tilsynsmyndigheden. Dokumentationen skal udføres af et målefirma, som er akkrediteret af DANAK til at udføre de konkrete luftkontrolmålinger. Generelle krav til kvalitet i emissionsmålinger, jf. metodeblade MEL-22, skal være overholdt.

Beregninger af immissionskoncentrationsbidraget skal ske ved OML-metoden. B-værdien anses for overholdt, når den højeste 99 % fraktil er mindre end eller lig med B-værdien. **□**

Kontinuert måling (AMS)

### Hvis det årlige antal driftstimer forøges, så det efter 17. august 2021 er over 1.500 timer som et rullende gennemsnit over 5 år, skal der etableres kontinuert måling af CO, SO2, NOx og støv i røggassen (AMS). Målingsudstyret skal i så fald etableres hurtigst muligt og senest 6 måneder efter, at gennemsnittet er overskredet. Kontinuert måling af SO2 kan dog udelades, hvis der udelukkende fyres med olie med kendt svovlindhold, hvis der ikke forefindes røggasafsvovlingsudstyr. **□**

### De kontinuerlige målinger skal omfatte måling af røggassens iltindhold, temperatur, tryk og vanddampindhold. Kontinuerlig måling af vanddampindholdet i røggassen er ikke nødvendig, forudsat at gasprøven tørres, inden emissionerne analyseres. **□**

### Prøveudtagning og analyse, af relevante forurenende stoffer og måling af driftsparametre samt kvalitetssikring af de automatiske målesystemer og referencemålemetoderne, som benyttes til kalibrering af disse systemer, skal gennemføres i overensstemmelse med CEN’s standarder. Hvis der ikke foreligger CEN-standarder, finder ISO-standarder, nationale eller andre internationale standarder, som sikrer, at der fremskaffes informationer af tilsvarende videnskabelig kvalitet, anvendelse. Kvalitetssikringen skal gennemføres hvert 5. år. De automatiske målesystemer skal underkastes kontrol ved hjælp af parallelle målinger med referencemetoder mindst en gang om året. Virksomheden underretter tilsynsmyndigheden om resultaterne af afprøvningen af de automatiske målesystemer. **□**

### Hvad angår emissionsgrænseværdierne, må værdierne af 95 %-konfidensintervallerne i forbindelse med et enkelt måleresultat ikke overskride følgende procentdele af emissionsgrænseværdierne: **□**

|  |  |  |  |  |  |  |
| --- | --- | --- | --- | --- | --- | --- |
| |  |  | | --- | --- | | Svovldioxid | 20 % | | Nitrogenoxider | 20 % | | Støv | 30 % | |

### De validerede gennemsnitsværdier pr. time og pr. dag bestemmes fra de gyldigt målte timegennemsnitsværdier efter fratrækning af værdien af det i punkt 3.5.9 specificerede konfidensinterval. Daglige gennemsnitsværdier, hvor mere end tre timegennemsnitsværdier er ugyldige, fordi det automatiske målesystem ikke fungerer korrekt eller er under vedligeholdelse, anses for ugyldige. Såfremt mere end ti daglige gennemsnitsværdier over et kalenderår er ugyldige på grund af sådanne forhold, kræver tilsynsmyndigheden, at fyringsanlægget træffer passende foranstaltninger til at gøre det automatiske målesystem mere pålideligt. **□**

### Alle overvågningsresultater skal registreres, bearbejdes og forelægges på en sådan måde, så tilsynsmyndigheden kan kontrollere, at de driftsvilkår og emissionsgrænseværdier, der er fastsat i godkendelsen, overholdes. **□**

### Emissionsgrænseværdierne i vilkår 3.5.3 anses for overholdt, når en vurdering af måleresultaterne for driftstiden inden for et kalenderår viser, at alle følgende betingelser er overholdt: **□**

1. Ingen af de validerede daglige gennemsnitsværdier overskrider 110 % af de relevante emissionsgrænseværdier.
2. Mindst 95 % af alle de validerede timegennemsnitsværdier i årets løb ikke overskrider 200 % af de relevante emissionsgrænseværdier.

### Virksomheden skal udarbejde og løbende vedligeholde en AMS-kvalitetshåndbog, som skal have til formål at beskrive emissionsovervågningssystemet, sikre troværdige emissionsdata fra systemet og levere miljødata til tilsynsmyndigheden. Kvalitetshåndbogen skal indeholde en detaljeret beskrivelse af omregningen fra de kontinuerlige måleres målesignaler til validerede time middelværdier og

validerede døgnmiddelværdier Det nærmere indhold af kvalitetshåndbogen fastlægges i dialog med tilsynsmyndigheden. **□**

### Virksomheden skal lade foretage kontrol og kalibrering af AMS-udstyr i henhold til DS/EN 14 181 og i overensstemmelse med metodeblad MEL-16, Miljøstyrelsens referencelaboratorium for måling af emissioner til luften.5 Kontrol og kalibrering skal udføres af et firma / laboratorium, der er akkrediteret hertil. **□**

## Lugt

Lugtgrænse

### Virksomhedens emission af lugtstoffer fra den samlede virksomhed må ikke udenfor virksomhedens grund medføre et immissionsbidrag for lugt, som overstiger 5 LE/m3 i omgivelserne.

Den anførte grænseværdi er maksimale 99 % fraktiler beregnet som 1 minuts middelværdier. Immissionsbidraget skal overholdes i den højde hvor mennesker opholder sig i mere end 6 timer pr. dag. ●

Kontrol af lugt

### Tilsynsmyndigheden kan bestemme, at virksomheden ved målinger skal dokumentere, at vilkåret /grænseværdien i vilkår 3.6.1 for lugt er overholdt.

Dokumentationen skal senest 3 måneder efter, at kravet er fremsat, tilsendes tilsynsmyndigheden sammen med oplysninger om driftsforholdene under målingen.

Krav til lugtmåling og overholdelse af grænseværdi

Målingen skal udføres af et målefirma, som er akkrediteret af DANAK til prøveudtagning og analyse af lugt. Måling og analyse skal udføres i overensstemmelse med principperne i Metodeblad MEL-13, Bestemmelse af koncentrationen af lugt i strømmende gas, fra Miljøstyrelsens referencelaboratorium.

Prøverne skal udtages, når virksomheden er i fuld drift eller efter anden aftale med tilsynsmyndigheden. Der skal udtages mindst 3 lugtprøver.

Beregningerne af lugtbidraget i omgivelserne skal udføres med OML-metoden. Det skal forinden aftales med tilsynsmyndigheden, hvordan der korrigeres for midlingstid, og om beregningerne skal udføres for resultater, der er korrigeret/ikke er korrigeret for følsomhedsfaktor.

Er den relative standardafvigelse på måleresultaterne mindre end 50 %, skal beregninger på lugt foretages ved anvendelse af det aritmetiske gennemsnit af de 3 enkeltmålinger.

Såfremt den relative standardafvigelse på måleresultaterne overskrider 50 %, skal der:

- enten foretages et fornyet antal målinger, indtil standardafvigelsen er mindre end 50 %, eller

- udføres beregninger på baggrund af det aritmetiske gennemsnit af måleseriens 2 højeste lugtemissioner.

Lugtgrænsen anses for overholdt, når den højeste 99 % fraktil er mindre end eller lig med grænseværdien.

Kontrol af lugtkravet skal gentages, når tilsynsmyndigheden finder det påkrævet. Hvis grænseværdien for lugt er overholdt, kan der kun kræves én årlig måling og beregning. Udgifterne afholdes af virksomheden. ●

## Affald

### Håndtering og bortskaffelse af affald

Alt affald fra virksomheden skal opsamles, opbevares og transporteres uden gener for omgivelserne og uden, at der opstår fare for forurening. Der henvises i øvrigt til det til enhver tid gældende affaldsregulativ for Aarhus Kommune   
(se [www.aarhus.dk](http://www.aarhus.dk)). ●

### Ønskes ikke-genanvendeligt farligt affald bortskaffet på anden vis end via den kommunale ordning, skal fritagelse søges hos Aarhus Kommune, AffaldVarme Aarhus. ●

## Sikring mod jord- og grundvandsforurening

### Olieudskillere, sandfang, opsamlingsbrønde på spildevandssystemet samt kloakledninger eller lignende skal til enhver tid være tætte, så der ikke kan ske nedsivning til jord- eller grundvand. ●

### Tilsynsmyndigheden kan forlange, at det samlede afløbssystem fra sidste gulvafløb i bygningen og til og med afløbet fra olieudskilleren skal tæthedsprøves i overensstemmelse med norm for tæthedsprøvning af afløbssystemer, DS 455 eller tilsvarende norm, dog højst en gang hvert 10. år, hvis der ikke konstateres utætheder. Metoden for tæthedsprøvningen aftales med tilsynsmyndigheden, inden den udføres. Resultaterne skal fremsendes til tilsynsmyndigheden inden 3 måneder efter at tæthedsprøvningen er udført. ●

**Olietanke**

### Værkets olietanke skal være forsynet med elektronisk pejleudstyr med lækagealarm. Lækagealarmsystemet skal afgive alarm på værket og til virksomhedens døgnbemandede central. Lækagealarmsystemet kan alternativt udføres som en niveaumåler med alarmfunktion, installeret i en blind brønd i opsamlingsbassin under olietankene. ●

**Indretning af påfyldningsplads**

### Påfyldningspladsen er det område ved virksomheden, hvor der er risiko for spild eller udslip af olie i forbindelse med påfyldning af virksomhedens olietanke, dvs. arealet, hvor tankvognen parkeres og hvor slangen trækkes ud, samt området omkring værkets påfyldningskobling.

Påfyldningspladsen skal være befæstet med en for de håndterede væsker tæt belægning, som afleder til et afløb med en olieudskiller, der er dimensioneret til den aktuelle belastning. Olieudskilleren skal være udført med oliestopventil, som automatisk blokerer for det videre afløb, når udskillerens olieopmagasineringskapacitet er opbrugt. ●

## Journalføring og kontrolrutiner

### Hvis der installeres kontinuert målende udstyr, skal der føres journal over kontrollen med det kontinuerte måleudstyr, dvs.:

- garantiafprøvning/kvalitetskontrol.

- kalibreringer/parallelmålinger.

- løbende vedligeholdelse og justeringer. **□**

## Indberetning

### Én gang om året skal virksomheden sende en opgørelse til tilsynsmyndigheden med følgende oplysninger:

* Anvendte brændselsmængder
* Samlet antal driftstimer, hvor en eller flere kedler er i drift
* Producerede energimængder

Rapporten skal være tilsynsmyndigheden i hænde inden 1. april.

Afrapportering skal ske pr. 1. januar. ●

### Hvis der etableres kontinuert måling af anlægget luftformige emissioner, skal der hvert år senest den 1. april indsendes en rapport med angivelse af emissionsværdier, herunder en beregning af om emissionsgrænserne i vilkår 3.5.3 er overholdt i det forudgående kalenderår. **□**

# Vurderinger

## Miljøteknisk vurdering

### Placering/fysisk planlægning

I forhold til kommuneplanen ligger varmecentralen i område 24.05.01ER, der fastlægger områdets anvendelse til erhvervsformål. Området er desuden omfattet af lokalplan 793, delområde 1, der fastlægger anvendelse af en del af området til varmecentral. Centralen ligger i et område med drikkevandsinteresser (OD) og i et indvindingsopland ca. 2,4 kilometer fra den nærmeste indvindingsboring (Stavtrup Kildeplads).

### Historik og jordforurening

Området, hvor Gellerup Varmecentral ligger, var landbrugsjord indtil opførelsen af Gellerup-planen. Varmecentralen blev opført i 1969 som varmecentral for de nærliggende boliger. Varmecentralen er oprindeligt bygget til afbrænding af affald indsamlet i skraldesugeanlæg og understøttet af fuelolie. I 1996 ombygges centralen fra affaldsforbrænding til et spids- og reservelastcentral. Samtidigt overgik varmecentralen fra at benytte affald understøttet af fuelolie til at benytte fyringsgasgasolie, der opbevares i 5 kældertanke, med et samlet volumen på 200.000 liter. I forbindelse med denne revurdering er der som følge af det store olieoplag udarbejdet en basistilstandsrapport for at undersøge forureningen af jord og grundvand med henblik på at kunne fastsætte eventuelle oprensningskrav ved et fremtidigt definitivt ophør af driften af værket. Resultatet af den gennemførte undersøgelse viser, at tankanlægget ikke har givet anledning til forurening af ejendommen, idet indholdet af oliekomponenter i de udtagne jord- og grundvandsprøver er under Miljøstyrelsens jordkvalitetskriterier. Som følge af værkets nuværende indretning med overjordiske olietanke og rør er der i denne afgørelse ikke stillet krav om kontinuert monitering af jord- og grundvandsforurening.

### Natura 2000 områder og bilag IV-arter

Virksomheden ligger i en afstand af 1,8 km fra nærmeste Natura 2000 område (Brabrand Sø med omgivelser) og mere end 450 meter fra nærmeste lokalitet med registreret forekomst af bilag IV-arter (løvfrø). Natura 2000 områder er særlige bevaringsværdige naturområder, og bilag IV-arter er sjældne dyr og planter, hvis levesteder skal beskyttes i henhold til bilag IV i Habitatdirektivet fra 1992 (Rådets direktiv 92/43/EØF om bevaring af naturtyper samt vilde dyr og planter med senere ændringer). Virksomheden vurderes ikke at kunne medføre påvirkning af Natura 2000 områder eller kendte habitater for bilag IV-arter. Denne vurdering tager udgangspunkt i virksomhedens luft- og støjemission i forhold til den relative store afstand til det nærmeste NATURA 2000 område og til kendte lokaliteter med bilag IV-arter. Det er således Virksomheder og Jords vurdering, at denne revurdering, ikke kræver udarbejdelse af en egentlig konsekvensvurdering for bilag IV-arter eller NATURA 2000 områderne.

### Bedste tilgængelige teknik

AffaldVarme Aarhus har fremsendt en detaljeret BAT-tjekliste for varmecentralen i henhold til de offentliggjorte BAT-konklusioner for store fyringsanlæg samt en teknisk-økonomisk redegørelse for etablering af røggasrensning for NOx, der er udarbejdet af Cowi for AffaldVarmes 5 store varmeværker: ”Spids- og reservelastcentraler – overholdelse af nye BAT-krav”, 2018.

### Luftforurening

Når værket er i drift, er de væsentlige emissioner primært NOx, SO2 og støv via skorstenen. Anlægget er gasoliefyret. For gasoliefyrede kedler vil emissionen af kvælstofilter (NOx) være dimensionsgivende for afkasthøjden.

Virksomheden har ved emissionsmålinger og OML-beregninger vist at kravværdierne for NOx, SO2 og støv kan overholdes ved en røggasmængde på 92.000 Nm3 pr. time og en skorstenshøjde på 59 meter over terræn. En ny beregning udført i 2018 for at undersøge mulighederne for etablering af højhuse i området viser desuden, at byggeri op til en højde på 45 meter kan opføres overalt i omgivelserne af værket uden at B-værdierne overskrides.

De tidligere fastlagte emissionsgrænser for NOx, SO2 og støv videreføres i denne afgørelse og gælder uændret indtil den 1. januar 2023, da værket er et fjernvarmeværk med dispensation i henhold til bekendtgørelse om store fyringsanlæg.

Efter denne dato skærpes emissionsgrænser for henholdsvis SO2 og støv i henhold til de nye BAT-konklusioner, hvis driftstiden af værket forøges til over 1.500 timer pr. år (rullende gennemsnit over 5 år). Disse BAT-emissionsgrænser er i BAT-konklusionen fastlagt som et interval, der betegnes BAT-AEL, hvor AEL står for Associated Emission Level (emissions-nivauer forbundet med BAT).

Den nuværende emissionsgrænse for NOx fastholdes, idet denne grænseværdi ligger på niveau med de skærpede værdier i det acceptable interval for både dagsgennemsnit og årsgennemsnit. Denne vurdering er foretaget på baggrund af den teknisk økonomisk redegørelse i rapporten ”Spids- og reservelastcentraler – overholdelse af nye BAT-krav” udarbejdet af Cowi 2018.

Grænseværdien for støv skærpes til den laveste værdi i intervallet, da denne værdi allerede overholdes med stor margin. Grænseværdien for SO2 fastlægges efter den højeste værdi i intervallet, da emissionen ikke er målt, men i stedet er beregnet på baggrund af anvendelsen af svovlfattigt brændsel med et svovlindhold på 0,05 %.

Den seneste emissionsmåling, der er udført i 2012 viser, at både de nuværende og de skærpede emissionsgrænser kan overholdes uden etablering af røggasrensning.

Oversigt over nuværende og skærpede emissionsgrænser:

|  |  |  |  |
| --- | --- | --- | --- |
|  | NOx i mg/Nm3 | SO2 i mg/Nm3 | Støv i mg/Nm3 |
| Dagligt gennemsnit eller gennemsnit for prøvetagningsperioden, BAT-AEL | 210 - 330 | 150 - 200 | 7 - 25 |
| Årsgennemsnit, BAT-AEL | 150 – 270 | 150 -175 | 2 - 20 |
| Nuværende emissionsgrænse | 225 | 400 | 50 |
| Skærpet emissionsgrænse,  døgnværdi | 225 | 200 | 7 |
| Skærpet emissionsgrænse,  årsværdi | 225 | 175 | 2 |
| Resultat fra emissionsmåling | 180 | - | 0,15 |

Kontrol af luftforureningen fra værket er primært fastlagt i henhold til bekendtgørelse om store fyringsanlæg. Dog er der videreført eksisterende vilkår om, at der skal udføres emissionsmåling for hver 1000 timer, hvor værket har været i drift siden seneste måling. Hvis driftstiden af værket forøges til over 1.500 timer pr. år, vil det medføre krav om kontinuert måling af varmeværkets emission af forurenende stoffer til luften, gældende fra 17.08.2021, svarende til 4 år efter BAT-konklusionen blev offentliggjort i EU Tidende.

Det bemærkes, at virksomhedens BAT-redegørelse (BAT-tjekliste) er lagt til grund for denne afgørelse.

### Støj

Varmeværkets har eksterne støjkilder i form af blæsere til luft til brændere, samt kørsel til og fra værket med olieleverancer. Værket ligger i en afstand af ca. 75 meter fra nærmeste boliger, men da værkets væsentligste støjkilder er afskærmede vurderes det, at værket vil kunne overholde de fastlagte støjgrænser selv om driftstiden forøges til døgndrift.

### Spildevand

Varmeværket ligger i et separatkloakeret område, hvor spildevand afledes til Åby Renseanlæg, og regnvand afledes direkte til recipient. Overfladevand fra udendørs påfyldningsplads til tankanlæg er dog koblet på spildevandsledningen og afledes via olieudskiller. Der afledes kun små mængder spildevand fra værket i form af rengøringsvand. Gulvareal i kælderrum med olietanke er etableret med betonbelægning med et gulvafløb til en lukket opsamlingsbrønd med alarm tilsluttet SRO-anlæg.

### Olietankanlæg

Fyringsolie opbevares i 5 kældertanke, der hver har et volumen på 40.000 liter. Rørføringen til tankene er overjordisk. Olieoplaget udgør en forureningsrisiko, men da tanke og rør er overjordiske og med overvågning, vurderes risikoen for forurening som minimal. Olieudskilleren til påfyldningspladsen er tæthedsprøvet og fundet tæt i 2015. Der er stillet vilkår om, at olieudskiller og dertil knyttet afløbssystem, på tilsynsmyndighedens forlangende skal tæthedsprøves. Regelmæssig overvågning af olietanke og olierørledninger ved tæthedsprøvning og inspektion er reguleret af bestemmelserne i Olietankbekendtgørelsen. Evt. lækage vil være synlig og vil derfor blive opdaget. Der er derfor ikke stillet krav om regelmæssig monitering af jord og grundvand.

### Affald

Ved normal drift af værket er der kun små mængder affald, der bortskaffes via renovationsordning. Ved service og reparationsarbejde bortskaffes affaldet af servicefirmaet. Aske fra tørrensning af kedlernes fyrboks of røgrør føres til kontrolleret lossepladser. Olieaffald og farligt affald fra tømning og rensning af olieudskillere og olietanke bortkøres til miljøgodkendt behandlingsanlæg.

### Risiko

Det vurderes, at virksomheden i tilstrækkeligt omfang har klarlagt risikoen for større uheld og taget de nødvendige forholdsregler, når de særlige vilkår til forebyggelse af større uheld er efterkommet. Det bemærkes dog, at der på virksomheden ikke er aktiviteter eller oplag, som er omfattet af Risikobekendtgørelsen.

### Begrundelse for fastsættelse af vilkår

Mange af vilkårene i afgørelsen er videreført fra den tidligere revurderingsgodkendelse. Desuden er tilføjet vilkår i henhold til de nye BAT-krav, der primært omfatter varmeværkets luftemission.

## Hovedhensyn ved meddelelse af godkendelsen

Aarhus Kommune vurderer, at virksomheden / anlægget under hensyn til den teknologiske udvikling kan indrettes og drives på en sådan måde, at

* energi- og råvareforbruget udnyttes mest effektivt,
* mulighederne for at substituere særligt skadelige eller betænkelige stoffer med mindre skadelige eller betænkelige stoffer er udnyttet,
* produktionsprocesserne er optimeret i det omfang, det er muligt,
* affaldsfrembringelse undgås, og hvor dette ikke kan lade sig gøre, at mulighederne for genanvendelse og recirkulation er udnyttet,
* der i det omfang forureningen ikke kan undgås, er anvendt bedste tilgængelige renseteknik, og
* der er truffet de nødvendige foranstaltninger med henblik på at forebygge uheld og begrænse konsekvenserne heraf.

Aarhus Kommune vurderer endvidere, at virksomheden / anlægget kan drives på stedet i overensstemmelse med planlægningen for området, at Miljøstyrelsens vejledende grænseværdier for luftemission og støj - der er anvendt som vilkår i godkendelsen - vurderes at kunne overholdes, samt at til- og frakørsel til virksomheden vurderes at kunne ske uden væsentlige miljømæssige gener for de omkringboende

## Udtalelse fra andre

Opstart af revurderingsprocessen har været annonceret på Aarhus Kommunes hjemmeside og har ikke givet anledning til henvendelser eller anmodninger om fremsendelse af sagens akter eller udkast til afgørelse. Aarhus Vand A/S er desuden anmodet om en udtalelse til sagen, og har fremsendt følgende oplysning:

”Virksomheden ligger i et drikkevandsområde i indvindingsoplandet til Stautrupværket (IOLuOSD midt), 2,4 kilometer fra den nærmeste indvindingsboring (Stautrup Kildeplads). Oplag af de store mængder olie i overjordiske tanke udgør en risiko for forurening af grundvandet, om end risikoen er mindre end for nedgravede tanke, særligt da tankene er placeret indendørs i en kælder.”

# Klagevejledning

## Klage over afgørelsen

Afgørelsen kan påklages til Miljø- og Fødevareklagenævnet af:

* Ansøger
* Enhver, der har en individuel, væsentlig interesse i sagens udfald
* Sundhedstyrelsen
* Landsdækkende foreninger og organisationer i det omfang, de har klageret over den konkrete afgørelse, jf. miljøbeskyttelseslovens §§ 99 og 100
* Lokale foreninger og organisationer, der har beskyttelse af natur og miljø eller rekreative interesser som formål, og som har meddelt, at de ønsker underretning om afgørelsen.

Hvordan klager man

En klage skal indgives gennem Klageportalen til Aarhus Kommune, Teknik og Miljø, Karen Blixens Boulevard 7, 8220 Brabrand, som videresender klagen til Miljø- og Fødevareklagenævnet. **Klagefristen er anført på side 2**.

Du logger på Klageportalen via <https://kpo.naevneneshus.dk> , [borger.dk](http://borger.dk) eller [virk.dk](http://virk.dk), typisk ved hjælp af NEM-ID. Når du er inde i klageportalen skal du vælge hvilket nævn, som skal behandle klagen. Her skal du vælge: Miljø- og Fødevareklagenævnet.

En klage er indgivet, når den er tilgængelig for Teknik og Miljø i Klageportalen. Når du klager, skal du betale et gebyr. Gebyrets størrelse fremgår af [vejledningen](https://naevneneshus.dk/start-din-klage/miljoe-og-foedevareklagenaevnet/vejledning/) på Miljø- og Fødevareklagenævnets hjemmeside. Du betaler gebyret med betalingskort i Klageportalen. Gebyret tilbagebetales ved helt eller delvis medhold i klagen.

Miljø- og Fødevareklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Hvis du ønsker at blive fritaget for at bruge Klageportalen, skal du sende en begrundet anmodning til Aarhus Kommune, Teknik og Miljø, Karen Blixens Boulevard 7, 8220 Brabrand, email: [virksomheder@mtm.aarhus.dk](mailto:virksomheder@mtm.aarhus.dk).   
Vi videresender herefter anmodningen til Miljø- og Fødevareklagenævnet, som træffer afgørelse om, hvorvidt din anmodning kan imødekommes.

Du kan få yderligere vejledning og læse mere om klage- og gebyrordningen på Miljø- og Fødevareklagenævnets hjemmeside:   
<https://naevneneshus.dk/start-din-klage/miljoe-og-foedevareklagenaevnet/vejledning/>

Betingelser, mens en klage behandles

Afgørelsen vil kunne udnyttes i den tid, Miljø- og Fødevareklagenævnet behandler en klage, med mindre Nævnet bestemmer andet. Forudsætningen for det er, at de vilkår der er stillet i afgørelsen overholdes. Dette indebærer dog ingen begrænsning for Nævnets adgang til at ændre eller ophæve afgørelsen.

## Søgsmål

En eventuel retssag i forhold til afgørelsen skal anlægges ved domstolene inden 6 måneder fra offentliggørelsen. Søgsmålsfristen er anført på side 2.

## Offentlighed

Godkendelsen annonceres på Aarhus Kommunes hjemmeside. Annonceringsdato er anført på side 2. Følgende er samtidig underrettet om godkendelsen:

|  |  |
| --- | --- |
| **Navn** | **E-mail adresse** |
| AffaldVarme Aarhus | affaldvarme@aarhus.dk |
| Sundhedsstyrelsen | [sst@sst.dk](mailto:sst@sst.dk), [stps@stps.dk](mailto:stps@stps.dk) og  trnord@stps.dk |
| Danmarks Naturfredningsforening | dn@dn.dk |
| Friluftsrådet, Kreds Århus Bugt | [aarhus@friluftsraadet.dk](mailto:aarhus@friluftsraadet.dk) |
| Greenpeace | hoering.dk@greenpeace.org |

|  |  |
| --- | --- |
|  |  |
|  |  |
|  |  |

# Bilag

## Liste over sagens akter

Miljøansøgningen og bilag hertil er ikke vedhæftet godkendelsen. Materialet kan ses ved at rette henvendelse til Virksomheder og Jord.

## Lovgrundlag mm.

**Lov om miljøbeskyttelse:** Miljø- og Fødevareministeriets bekendtgørelse nr. 1121 af 3. september 2018 af lov om miljøbeskyttelse.

**Godkendelsesbekendtgørelsen:** Miljø- og Fødevareministeriets bekendtgørelse nr. 1317 af 20. november 2018 om godkendelse af listevirksomhed.

**Bekendtgørelse om store fyringsanlæg:** Miljø- og Fødevareministeriets bekendtgørelse nr. 513 af 22. maj 2016 om begrænsning af visse luftforurenende emissioner fra store fyringsanlæg.

**BAT-konklusioner for store fyringsanlæg:** Er offentliggjort i EU-Tidende den 17. august 2017 og tilgængelig på Miljøstyrelsens hjemmeside ([www.mst.dk](http://www.mst.dk))

**Ekstern støj fra virksomheder:** Miljøstyrelsens vejledning nr. 5/1984

**Lavfrekvent støj, infralyd og vibrationer i eksternt miljø:** Orientering fra Miljøstyrelsen nr. 9 1997

